INREGISTRAREA NASTERII
Acte necesare
• certificatul medical constatator al nașterii - corect întocmit;
• actele de identitate ale părinților copilului (valabile), în original și copii;
• declararea naşterii copilului se face și în lipsa actului de identitate al mamei pe baza documentelor prevăzute la art. 14, indice 1, alin. (3) din Legea nr. 119/1996 cu privire la actele de stare civilă, republicată, cu modificările şi completările ulterioare.
Menţionăm că documentul întocmit de reprezentantul poliţiei cu ocazia verificărilor efectuate la solicitarea unităţii sanitare în care a avut loc naşterea trebuie să certifice identitatea mamei şi să fie însoţit de o fotocopie a formularului - declaraţie prevăzută în anexa la H.G. nr 1.103/2014 pentru aprobarea metodologiei privind realizarea obligaţiilor ce revin autorităţilor administarţiei publice locale, instituţiilor şi profesioniştilor implicaţi în prevenirea şi intervenţia în cazurile de copii aflaţi în situaţie de risc de părăsire sau părăsiţi în unităţi sanitare.
• certificatele de naștere ale părinților, original și copie (dacă părinții nu sunt căsătoriți);
• certificatul de căsătorie al părinților, original și copie;
• declaraţia de recunoaştere a copilului născut în afara căsătoriei, dată de către tată în faţa ofiţerului de stare civilă care înregistrează naşterea sau la notarul public, din care să rezulte şi numele de familie pe care îl dobândeşte copilul, la care se anexează consimţământul mamei 
• certificatul de naștere al mamei, în cazul unui copil nerecunoscut, în original și copie;
• naşterea copilului se înregistrează în registrele de stare civilă şi în cazul în care mama nu are act de naştere întocmit, în condiţiile art. 14, indice1, alin. (4) şi art. 21, indice 1, alin. (1) din Legea nr. 119/1996, republicată, cu modificările şi completările ulterioare.


În cazul nașterii unui copil, când mama nu este căsătorită și copilul este recunoscut de tata, aceștia vor semna o declarație pe proprie răspundere în fața ofițerului de stare civilă. (declarație recunoaștere copil - Anexa 41)
În cazul în care copilul este recunoscut de o persoană, cetățean străin, acesta va prezenta în mod obligatoriu declarația de recunoaștere dată în fața notarului public român. 
Informații despre copiii născuți în străinătate.
În cazul copilului născut în străinătate, cu cel puţin un părinte cetăţean român, acesta obţine cetăţenia română la data naşterii, chiar dacă, potrivit legii statului în care s-a născut, obţine şi cetăţenia acestui stat. Pentru a putea produce efecte, inclusiv în ceea ce priveşte cetăţenia, naşterea trebuie înregistrată la ambasada sau consulatul român din ţara în care s-a produs. Certificatul de naştere românesc se eliberează direct de ambasada sau consulatul la care a fost înregistrată cererea. 

INREGISTRAREA CASATORIEI
Toate aceste documente se depun cu 11 zile înainte de data oficierii casatoriei
Certificatele prenuptiale sunt valabile 14 zile de la data eliberarii; 

Oficierea căsătoriei, se face în mod obligatoriu în prezența a 2 martori.
La încheierea căsătoriei se vor prezenta în mod obligatoriu viitorii soți, având asupra lor buletinele (carțile) de identitate și 2 persoane în calitate de martori, care de asemenea trebuie să prezinte actele de identitate.
Pentru încheierea căsătoriei cu un cetăţean străin este obligatoriu prezența unui traducator autorizat dacă nu este cunoscător al limbii române. Dacă cetățeanul străin este cunoscator al limbii române, va prezenta o declarație pe proprie răspundere în acest sens, dată în fața notarului public român. 

Acte necesare
• act de identitate în original şi copie;
• certificatul de naştere în original şi copie;
• certificatul medical prenupţial* - care să cuprindă în mod expres menţiunea "SE POATE CĂSĂTORI" 
• declaraţie căsătorie - Anexa 27
• documente, în original şi în copii, din care să rezulte desfacerea căsătoriei anterioare, dacă este cazul.

Pentru cetățeanul străin: 
• certificat prenupțial;
• certificat de naștere (în original cu apostila dacă se impune) în copie autentificată de un notar public român sau străin cu apostila;
• traducere în limba română a certificatului de naştere, autentificată de un notar public român;
• dovada eliberată de misiunea diplomatică în România, a statului al carui cetățean este solicitantul din care să rezulte că îndeplineşte condiţiile de fond cerute de legea sa naţională, pentru încheierea căsătoriei în România;
• copie fila de pașaport cu foto;
• declaraţie notarială, dacă este cunoscator de limba romană.

EXCEPŢIE fac cetățenii statelor cu care România a încheiat tratate sau convenţii care pot prezenta documente eliberate de autoritațile competente din țările respective (certificate de capacitate matrimonială) în original și traducere în limba română autentificată de un notar public român (ex: Austria, Ungaria, Albania, Israel, Germania, R. Moldova)
O altă EXCEPŢIE o reprezintă cetațenii străini, ai caror state nu au misiuni sau oficii consulare pe teritoriul României. În acest caz, aceștia vor depune o declarație pe proprie răspundere dată în faţa notarului public român, privind îndeplinirea condițiilor de fond, în vederea încheierii căsătoriei, împreună cu celelalte documente menționate mai sus. 


 
 
 ELIBERAREA CERTIFICATELOR DE STARE CIVILA 
Eliberarea certificatului de stare civilă se face în baza unei cereri (tip) eliberată de Serviciul Stare Civilă completată corect și care să cuprindă împrejurările în care a fost pierdut, furat sau distrus.
Preschimbarea certificatului de stare civilă se face în aceleași condiții, cu anexarea certificatului de tip vechi. 
• Certificatele de naștere sau de căsătorie (pierdute, sustrase, degradate) întocmite în baza actelor de stare civilă înregistrate de serviciul stare civilă se eliberează numai titularilor actelor, în baza unei cereri  și a actului de identitate valabil. Pentru copiii minori, certificatul de naștere se eliberează părintelui sau reprezentantului legal.

• Certificatul de căsătorie se poate elibera unuia dintre soți, sau la cerere, ambilor soți. 

• Certificatele de deces (pierdute, sustrase, degradate) întocmite în baza actelor de stare civilă înregistrate de serviciul stare civilă al Primariei, se eliberează membrilor familiei sau altor persoane îndreptățite, în baza unei cereri  și a actului de identitate al solicitantului.
Certificatul de deces se eliberează membrilor familiei, sau altor persoane îndreptățite.

• Cetațenii români cu domiciliul sau reședința în străinătate, cetațenii altor state de origine română pot solicita eliberarea certificatului de stare civilă prin împuternicit cu procură specială, eliberată de misiunea consulară română din statul de reședință. 
INREGISTRAREA DECESULUI
Actul de deces se întocmește la primăria în a cărei rază administrativ-teritorială s-a produs decesul. 
Declararea decesului  poate fi facut  de membrii familiei decedatului. Dacă aceștia lipsesc, se poate face de către vecini, administratorul imobilului, medicul sau alt cadru din unitatea sanitară unde s-a produs decesul. 
Certificatul medical constatator al decesului se obține de la unitatea sanitară sau medicul de familie care a constatat decesul.
Certificatul medical constatator trebuie obținut in maxim 3 zile din momentul decesului.
În situația în care se depășește acest termen, se va completa și o cerere înregistrare deces în care se specifică motivele întârzierii, precum şi o dovadă de la Procuratură. 
Acte necesare
• certificat medical constatator al decesului, corect întocmit;
• actul de identitate al persoanei decedate în original;
• certificatele de naștere și căsătorie (sentința de divorț) ale persoanei decedate, în original și copie;
În situația în care nu se poate prezenta actul de identitate al persoanei decedate și/sau certificatele de naștere/căsătorie se va completa Declarația lipsă acte decedat.

EXCEPTIE o reprezinta decesul datorat unei sinucideri, accident sau orice fel de moarte violentă, precum și în cazul găsirii unui cadavru, situație în care declarația se face în termen de 48 de ore, socotit din momentul decesului.
În mod obligatoriu în aceste cazuri se impune o dovadă eliberată de Procuratură.

• de asemenea persoana care declară decesul, va avea asupra sa buletinul (cartea) de identitate, în original și copie. 

Transcriere acte de stare civilă
Actele de stare civilă ale cetaţenilor români, întocmite de autorităţile străine sunt recunoscute în ţară numai dacă au fost transcrise/înscrise în registrele de stare civilă române.
Cetățenii români care au încheiat acte de stare civilă în afara țării. Persoana se va adresa primariei localității de domiciliu, sau in cazul cetațenilor români cu domiciliul în străinătate, primăriei localității în raza căreia a avut ultimul domiciliu în țară. 
Depunerea si respectiv ridicarea documentelor privind transcrierea pot fi facute și de o altă persoană, împuternicită cu procură specială, autentificată în țară de un notar public român, sau facută în străinătate și vizată de oficiul consular român din statul de reședință.

Întocmirea actului în registrele de stare civilă române se face în baza aprobării Primarului orasului Ulmeni, după obținerea avizului Direcției Județene de Evidență a Persoanelor Maramureș. 
Eliberarea certificatului se face persoanei (sau împuternicitului) care a solicitat transcrierea, împreună cu originalul certificatului depus.
Transcrierea actelor de stare civilă se face în termen de 15 – 30 zile de la depunerea actelor. 

Acte necesare
• cerere tip; Cerere transcriere - Anexa 33 
• declarație pe proprie răspundere că nu a mai solicitat transcrierea/înscrierea certificatului de stare civilă; Declarație transcriere acte - Anexa 35
• certificatul ce solicită a fi transcris (certificat naștere, certificat căsătorie, certificat deces), original cu apostila unde se impune, sau supralegalizare;
• copie autentificată de la un notar public român a certificatului ce solicită a fi transcris;
• traducere în limba română a certificatului ce solicită a fi transcris, autentificată de un notar public român;
• pentru părinți - copii certificate naștere, căsătorie, buletin (carte) de identitate, sentinta divorț, certificat de deces - după caz.
• declaraţie pe proprie răspundere dată de către ambii părinţi, din care să reiasă domiciliul minorului din România, la unul dintre aceştia, în cazul în care părinţii au domicilii diferite. Declarație domiciliu transcriere - Anexa 34 (în situația transcrierii unui certificat de naștere)
• adeverința privind ultimul domiciliu din țară, pentru cetățenii români cu domiciliul legal în străinătate. 

    
Eliberarea actelor de stare civilă pierdute, sustrase, degradate
În caz de pierdere, furt sau distrugere a certificatelor de stare civilă persoanei îndreptățite i se eliberează, la cerere, un nou certificat. 
Cine poate solicita acest serviciu
Titularul actelor de stare civilă pierdute, sustrase sau degradate. 
Eliberarea certificatului de stare civilă se face în baza unei cereri (tip) eliberată de Serviciul Stare Civilă completată corect și care să cuprindă împrejurările în care a fost pierdut, furat sau distrus.
Preschimbarea certificatului de stare civilă se face în aceleași condiții, cu anexarea certificatului de tip vechi. 
• Certificatele de naștere sau de căsătorie (pierdute, sustrase, degradate) întocmite în baza actelor de stare civilă înregistrate de serviciul stare civilă se eliberează numai titularilor actelor, în baza unei cereri (Cerere duplicat certificat casatorie - Anexa 59.jpg și Cerere duplicat certificat nastere - Anexa 59.jpg) și a actului de identitate valabil. Pentru copiii minori, certificatul de naștere se eliberează părintelui sau reprezentantului legal.

• Certificatul de căsătorie se poate elibera unuia dintre soți, sau la cerere, ambilor soți. 

• Certificatele de deces (pierdute, sustrase, degradate) întocmite în baza actelor de stare civilă înregistrate de serviciul stare civilă al Primariei, se eliberează membrilor familiei sau altor persoane îndreptățite, în baza unei cereri  și a actului de identitate al solicitantului.
Certificatul de deces se eliberează membrilor familiei, sau altor persoane îndreptățite.

• Cetațenii români cu domiciliul sau reședința în străinătate, cetațenii altor state de origine română pot solicita eliberarea certificatului de stare civilă prin împuternicit cu procură specială, eliberată de misiunea consulară română din statul de reședință. 
Divorțul pe cale administrativă
Divorțul pe cale administrativă se aplică soților care sunt de acord cu divorțul și nu au copii (din căsătorie, din afara ei sau adoptați). Ofițerul de stare civilă de la locul căsătoriei sau de la ultimul domiciliu al soților, poate constata desfacerea căsătoriei prin acordul soților, eliberând și un certificat de divorț, potrivit legii. 


Depunerea actelor pentru divorț la sediul Compartimentului Stare Civilă

Depunerea cererii pentru divorţul pe cale administrativă se poate face la Compartimentul de Stare civila din cadrul primariei orasului Ulmeni de către persoanele care au domiciliul în Ulmeni şi nu au copii minori.
Prezența ambilor soți este obligatorie la depunerea actelor.

În cazul persoanelor care nu cunosc limba română, depunerea cererii de divorţ se face în prezenţa unui traducător autorizat, iar în cazul persoanelor surdomute, a unui interpret, încheindu-se în acest sens un proces-verbal (formular tip care se completează la locul depunerii cererii). 
La împlinirea termenului de 30 de zile, soții se prezintă personal în fața ofițerului de stare civilă care verifică dacă soții stăruie în dorința lor de desfacere a căsătoriei. Totodată, verifică exprimarea consimțământului, dacă este liber și neviciat. 

Eliberarea certificatului de divorț
În urma exprimării consimțământului de divorț, se eliberează certificatul de divorț. 

Acte necesare
• cererea de divorţ, care se completează la locul depunerii;
• certificatele de naştere şi căsătorie ale soţilor, în original şi în copie;
• documentele cu care se face dovada identităţii, în original şi copie. (pentru cetăţenii români • cartea de identitate, cartea de identitate provizorie, buletinul de identitate sau, în cazul cetăţenilor români cu domiciliul în străinătate, paşaportul, care să se afle în termenul de valabilitate atât la momentul depunerii cererii, cât şi la data eliberării certificatului de divorţ)
• taxa de 500 lei - se achită la Direcţia de Venituri–str. Crişan nr.2 

